CELEX: 62020TN0671
Language: da
Date: 2020-11-09 00:00:00
Title: Sag T-671/20: Sag anlagt den 9. november 2020 — OA mod EØSU

11.1.2021   
            
            
               DA
            
            
               Den Europæiske Unions Tidende
            
            
               C 9/30
            
         
      Sag anlagt den 9. november 2020 — OA mod EØSU
      (Sag T-671/20)
      (2021/C 9/43)
      Processprog: fransk
      
         Parter
      
      
         Sagsøger: OA (ved advokaterne M. Casado García-Hirschfeld og M. Aboudi)
      
         Sagsøgt: Det Europæiske Økonomiske og Sociale Udvalg (EØSU)
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            
                  —
               
               
                  Annullation af den anfægtede afgørelse af 5. december 2019, som blev bekræftet ved afgørelsen om afslag på sagsøgerens klage af 5. marts 2020.
               
            
                  —
               
               
                  Sagsøgte tilpligtes at erstatte det ikke-økonomiske tab, der er opgjort til 30 000 EUR, og at erstatte det økonomiske tab, opgjort til 25 000 EUR.
               
            
                  —
               
               
                  EØSU tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført to anbringender.
      
                  1.
               
               
                  Første anbringende om tilsidesættelse af de processuelle garantier, der er fastsat på området for administrative og disciplinære undersøgelser, samt om tilsidesættelse af princippet om upartiskhed og af princippet om god forvaltning. Sagsøgeren har i denne henseende gjort gældende, at den administrative undersøgelse, som han var genstand for, er behæftet med talrige formelle og processuelle ulovligheder.
               
            
                  2.
               
               
                  Andet anbringende om tilsidesættelse af proportionaletetsprincippet og om anlæggelse af et åbenbart urigtigt skøn samt om magtfordrejning.